Diari Oficial de la Generalitat Valenciana


Sumari del DOGV 3476, del 19-04-1999 (1999/3465)

ORDRE de 14 d'abril de 1999, de la Conselleria de Cultura, Educació i Ciència, per la qual s'amplia el termini habilitat per a sol·licitar les ajudes per al foment i suport d'activitats culturals organitzades amb motiu de festes populars, convocades a través de l'Ordre de 2 de març de 1999.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3476

Data del DOGV
:   19-04-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/3465


Data del document
:   14-04-1999

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * suport econòmic
    * manifestació cultural
    * cultura popular

ORDRE de 14 d'abril de 1999, de la Conselleria de Cultura, Educació i Ciència, per la qual s'amplia el termini habilitat per a sol·licitar les ajudes per al foment i suport d'activitats culturals organitzades amb motiu de festes populars, convocades a través de l'Ordre de 2 de març de 1999. [1999/Q3465]
  
El Diari Oficial de la Generalitat Valenciana del passat 17 de març inseria la publicació de l'Ordre de 2 de març de 1999, de la Conselleria de Cultura, Educació i Ciència, per la qual es convocaven ajudes per al foment i suport d'activitats culturals organitzades amb motiu de festes populars.
  
Atés que el termini d'un mes habilitat per a la presentació de sol·licituds podria resultar escàs per les dates en què ens trobem i l'exigència d'acompanyar les sol·licituds del projecte d'activitats anuals, es considera convenient ampliar el termini inicialment establit a fi de facilitar la concurrència a la convocatòria del major nombre possible de comissions de festes.
  
En virtut de tot això, fent ús de les atribucions que em conferix l'article 35 de la Llei 5/1983, de la Generalitat Valenciana, de 30 de desembre, i a proposta de la Direcció General de Promoció Cultural, Museus i Belles Arts,
  
ORDENE
  
Article únic
  
S'amplia fins al 18 de maig de 1999 el termini de presentació de sol·licituds per a prendre part en la convocatòria d'ajudes per al foment i suport d'activitats culturals organitzades amb motiu de festes populars, establit en l'Ordre de 2 de març de 1999, de la Conselleria de Cultura, Educació i Ciència (DOGV número 3.456, de 17 de març de 1999).
  
DISPOSICIONS FINALS
  
Primera
  
S'autoritza la Direcció General de Promoció Cultural, Museus i Belles Arts perquè, en l'àmbit de les seues competències, adopte les mesures necessàries per al desplegament i l'execució de la present ordre.
  
Segona
  
L'ordre entrarà en vigor l'endemà de la publicació en el Diari Oficial de la Generalitat Valenciana.
  
Tercera
  
Contra l'ordre, que posa fi a la via administrativa, podrà interposar-se recurs contenciós administratiu en el termini de dos mesos a comptar des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.
  
València, 14 d'abril de 1999
  
El conseller de Cultura, Educació i Ciència,
  
MANUEL TARANCÓN FANDOS